Gay testet positivt på flere dopingprøver
Det skriver nyhetsbyrået AP. 30-åringen innrømmet for to uker siden at han hadde testet positivt på et ulovlig middel i en utenfor konkurranse-test 16. mai. - Dette er ingen sabotasje. Jeg stolte på noen - og er blitt lurt, sa Gay etter innrømmelsen. Fredag skriver nyhetsbyrået AP at denne testen ikke er den eneste Gay testet positivt på. Amerikaneren skal også ha testet positivt på en dopingprøve under det amerikanske mesterskapet i juni. Der vant Gay både 100- og 200-meteren. Det amerikanske antidopingbyrået USADA skal ha informert Gay om denne testen. Overfor nyhetsbyrået Reuters bekrefter USADA-direktør at Gay har testet positivt på en annen dopingprøve. Det er ikke kjent hvilke stoffer Gay har testet positivt på. Resultatet fra B-prøven fra 16. mai også er positiv, mens resultatet fra B-prøven i det amerikanske mesterskapet ikke er kjent. - Vi kan bekreftet at B-prøven fra prøven til Gay viser det samme som A-prøven, sier USADA-direktør Travis Tygart overfor nyhetsbyrået Reuters.Gay sto, før han erkjente den positive dopingprøven, med den raskeste 100-meteren i år på tiden 9.75. I går løp Usain Bolt inn til 9.85 under Diamond League-stevnet i London, noe som sett bort fra Gays tid, er den raskeste 100-meteren i år. Gay har trukket seg fra Moskva-VM i midten av august som følge av dopingavsløringene, dermed blir det ikke noen superduell med Bolt, som mange hadde sett frem til. Bolt på sin side var taus om dopingavsløringene frem til en pressekonferanse torsdag denne uken. - Det er så mange ting som ikke er blitt sagt ennå, så jeg bare avventer og ser, sa Bolt. - Jeg er laget for å inspirere folk. Det er helt sikkert at jeg har fått en gave, og jeg vet jeg er ren. Derfor stresser jeg heller ikke med noe, selv om det blir avslørt en positiv dopingprøve nå og da, slo Usain Bolt fast. Videre påpekte han at han selv er «ren». - Det jeg kan si er at dersom du har fulgt meg siden 2002, ville du ha sett at jeg har prestert fenomenale ting på friidrettsbanen siden jeg var 15 år gammel. Jeg har satt rekorder hele tidenSamme dag som Gay innrømmet å ha testet positivt på en dopingprøve, ble det kjent at fem jamaicanske friidrettsutøvere hadde avgitt en positiv dopingprøve under det nasjonale mesterskapet. En av dem var sprintstjernen Asafa Powell (30). - Alle kjenner mine holdning til doping, og jeg har alltid vært villig til å avgi prøver når jeg har blitt spurt om det. Dette resultatet har gjort meg fullstendig sønderknust, kommenterte Powell etter avsløringen. Han skal ha testet positivt på stoffet oxilofrine. Også sprinteren Sherone Simpson testet positivt under det jamaicanske mesterskapet.
Tyson Gay (30) skal flere ganger i løpet av denne sesongen testet positivt på dopingprøver.